Seun (5) steeds vermis ná kaping | Maroela Media
Kapt. Sarah Mcira, polisiewoordvoerder van die Bronkhorstspruit-polisiestasie, het Vrydag aan Maroela Media gesê die polisie is steeds op soek na die ontvoerde kind, Mongezi Phike, én die gekaapte voertuig, 'n donkergrys Nissan Sentra met die registrasienommer JYM465GP.
Sy het gesê die kind en sy ouers woon in Ekangala. "Die polisie ondersoek 'n saak van kaping en ontvoering," het Mcira gesê.
Maroela Media het Donderdag berig Mongezi het die aand van die sy ontvoering saam met sy pa gery toe hulle omstreeks 19:00 by 'n kruising in Bronkhorstspruit gekaap is. Die pa is later uit die voertuig gegooi. Die kapers het met die seuntjie weggejaag.
Ons bid die Vader houSy hand van beskerming en liefde oor die kind. Ons bid vir krag en sterkte vir die ouers.